Rusia ar putea fi una dintre regiunile de pe planetă
în care a avut loc o intensă activitate OZN de-a lungul timpului.
Aceste mașini zburătoare au fost văzute deasupra Uniunii Sovietice.
Sovieticii știau ceva despre OZN-uri. Aveau secrete.
Rușii dețin nu mai puțin de 5 OZN-uri prăbușite și recuperate.
Există dovezi incontestabile
că Rusia deține un tezaur virtual de informații care demonstrează
că extratereștri au vizitat Pământul în trecut.
Încă din zorii civilizației,
omenirea și-a pus originile pe seama zeilor
și a altor vizitatori din stele.
Să fie, oare, adevărat ?!
Chiar ne-au ajutat ființe extraterestre să ne scriem istoria ?
Dacă da ...
dovada finală s-ar putea afla în dosarele secrete rusești ?
EXTRATEREȘTRI ANTICI
DOSARELE SECRETE ALE RUSIEI Sezonul 11, episodul 12
Moscova, Rusia. 25 decembrie 1991.
La ora 19:00, președintele sovietic, Mihail Gorbaciov
apare la televiziunea națională pentru a-și anunța demisia.
Drept urmare, mă retrag din poziția de președinte al Uniunii Sovietice.
După câteva momente, drapelul sovietic este coborât de pe Kremlin.
Una dintre cele două superputeri mondiale ...
... se prăbușise.
Din 1922 până în 1991,
Rusia s-a aflat sub regimul restrictiv
al Uniunii Republicilor Sovietice Socialiste (U.R.S.S., n.t.) ,
instaurat peste o bună parte din nordul Asiei și estul Europei.
Regimul sovietic s-a caracterizat prin brutalitate,
persecuție și cultul secretomaniei.
A fost vorba, într-o mare măsură, despre ideea că orice se întâmplă
în interiorul granițelor rămâne în interior,
altfel, consecințele erau fatale.
A fost un regim închis și extrem de secretos,
care ascundea adevărul nu doar de noi, cei din Vest,
ci și de propriul popor.
Una dintre problemele de apărare a acestui vast teritoriu al Rusiei
este insecuritatea granițelor sale.
Deci, pentru a cuceri spațiul,
se crease o obsesie privind securitatea națională.
Secretomania a fost ridicată la rang de politică de Stat,
mai mult, poporul rus agrea ideea
că majoritatea lucrurilor trebuie să rămână secrete.
Când Uniunea Sovietică s-a destrămat,
la fel s-a întâmplat și cu principala agenție de securitate, KGB.
Brusc, dosarele secrete ale KGB deveneau vulnerabile,
multe aflându-se în posesia foștilor agenți,
dispuși să le vândă cui oferea mai mult.
Câteva mii au fost sustrase de Vasiliy Mitrokhin,
care a activat în cadrul arhivei de informații externe a KGB
între anii 1972 și 1984.
Documentele sustrase conțineau
informații despre depozitele secrete de armament,
despre spionii ruși, ba chiar și despre OZN-uri.
În Uniunea Sovietică s-a înregistrat
un număr însemnat de evenimente OZN.
Cercetătorii din Vest nu aveau nicio idee
despre ce se întâmpla în spatele Cortinei de Fier.
Acum știm că au fost mii și mii de cazuri OZN în perioada sovietică.
Au apărut o serie de consemnări, iar acum avem acces la ele.
Ar putea exista dovezi decisive despre un contact extraterestru
în dosarele secrete KGB care ies acum la iveală ?
Adepții paleoastronauticii spun că da,
sugerând că recentele descoperiri demonstrează
atât faptul că sovieticii au mușamalizat incidentele OZN,
cât și existența dovezilor despre vizite extraterestre în trecutul îndepărtat.
Leningrad, Rusia. 1 decembrie 1934.
Sergei Kirov, un lider al Partidului Comunist,
contracandidat al lui Joseph Stalin, este ucis.
Asasinatul marchează începutul
celei mai întunecate perioade din istoria Uniunii Sovietice ...
Marea Epurare.
În absența lui Kirov, puterea lui Stalin creștea,
permițându-i să declanșeze o campanie nemiloasă de persecuții politice,
cu scopul de a elimina dizidenții și de a-i consolida autoritatea.
Printre milioanele de oameni arestați și interogați în acea perioadă,
s-a aflat și respectatul savant și filosof rus dr. Genrikh Ludvig.
O ființă umană fenomenală !
Putea vorbi 20 de limbi antice și moderne,
avea cunoștințe enciclopedice incredibile.
Dr. Ludvig a fost acuzat că ar fi spion al Vaticanului,
astfel, petrecând zeci de ani într-un gulag, lagăr de muncă sovietic.
În 2011, la 38 de ani de la moartea sa,
un articol publicat în ziarul Sovershenno Sekretno (Top Secret) ,
dezvăluia adevăratul obiectiv al colaborării sale cu Vaticanul
și, posibil, motivul arestării sale.
Motivul pentru care a fost acuzat că ar fi spion
este pentru că, în anii 1920, student fiind la arhitectură,
a vizitat Vaticanul și i s-a permis accesul la biblioteca secretă.
Acolo a găsit manuscrise care descriau civilizații extraterestre.
Dr. Genrikh Ludvig descoperise o serie de manuscrise
din care reieșea că au existat contacte extraterestre de-a lungul istoriei,
cu civilizațiile antice din Egipt, Israel și Mesopotamia.
Aceste manuscrise vorbesc, de exemplu, despre piramide,
pe care le descriu ca fiind mașini de produs energie.
La revenirea în Uniunea Sovietică a fost tratat cu răceală,
deși, probabil că a fost cel mai mare cercetător din acea perioadă
în ceea ce privește conceptul paleoastronauticii.
Chiar să fi descoperit dr. Ludvig manuscrise antice la Vatican,
texte ce descriu extratereștri veniți pe Pământ ?
A fost acuzat de spionaj în încercarea
de a tăinui descoperirile sale controversate ?
Adepții paleoastronauticii spun că da,
susținând că nu doar Ludwig a fost redus la tăcere
pentru cercetările sale.
Când Vladimir Lenin a pus mâna pe putere, în 1917,
el a stabilit ca prim obiectiv eliminarea religiei.
De asemenea, regimul comunist a suprimat un concept filosofic
care se răspândea în Rusia la începutul secolului 20 ...
... cosmismul.
Există o tradiție rusească,
apărută la sfârșitul secolului 19, numită "cosmism".
Bazele au fost puse de un filosof, Nikolai Fyodorov,
în perioada 1870 - 1880.
Același care l-a inspirat pe tatăl rachetei sovietice,
cel care a proiectat rachetele care l-au dus pe primul om în spațiu.
Adepții considerau că civilizația umană își are originile în cosmos
și că ne este destinat, ca ființe umane,
să ne întoarcem în spațiu,
că ar trebui să ne întoarcem la "leagănul civilizației".
După moartea lui Joseph Stalin,
multora dintre adepții care susțineau ideea
unui paleo-contact cu extratereștri ...
li s-a permis să-și exprime public opiniile.
În 1961, fizicianul rus Matest Agrest publica un articol controversat,
în care susținea că extratereștri au făcut vizite civilizațiilor antice.
Teorii similare au fost propuse
și de scriitorul Alex. Kasantsev sau astronomul Iosif Shklovskii.
Deși aceștia din urmă nu au fost persecutați ca și cei de dinaintea lor,
totuși, susțineau că regimul sovietic făcea eforturi să le ascundă teoriile.
Ideea că au existat astronomi sovietici
care s-au ocupat serios de acest subiect
mă duc cu gândul la faptul că suntem pe drumul cel bun.
Iar acum avem posibilitatea să accesăm informații
care au fost cenzurate vreme de zeci de ani.
Ar fi posibil ca adevărul despre contactele extraterestre
să fi fost ascuns în spatele Cortinei de Fier a fostei Uniuni Sovietice ?
Posibile indicii ar putea fi identificate prin examinarea unui sit misterios,
care ar putea deține dovezi despre o vizită antică extraterestră.
Arkaim a fost declarat Stonehenge-ul Rusiei.
Cineva, posibil extratereștri,
a identificat zona ca având o energie aparte.
Rusia.
Având uimitoarea suprafață de 17 milioane kmp,
este cea mai mare țară de pe planetă.
De asemenea, uriașul său teritoriu prezintă
cea mai mare diversitate geografică,
cuprinzând și unele dintre cele mai extreme zone din lume,
respectiv păduri nemărginite ...
... tundra înghețată ...
... munți izolați ...
... și deșerturi aride.
În ciuda suprafeței sale,
mai mult de 50 % din teritoriu este nelocuibil
și, în mare măsură, neexplorat.
Rusia este de două ori mai mare decât Statele Unite.
Ca și comparație, SUA acoperă 4 fusuri orare,
în vreme ce Rusia acoperă 11 fusuri orare.
Mărimea Rusiei ... climatul ei aspru ...
în special în regiunile nordice, o fac dificilă de explorat.
Una dintre cele mai misterioase regiuni ale Rusiei
este o vale din nordul Kazakhstanului,
unde, în 1987, arheologii de la Universitatea din Chelyabinsk
descopereau vestigiile unei așezări antice,
care datează aproximativ din secolele 20 - 17 î. Chr.
Multe dintre structurile originale ale acestui sit megalitic,
denumit Arkaim, nu mai există,
însă arheologii au refăcut aspectul lui original,
care constă în ziduri circulare uriașe,
fiind asemănător cu Stonehenge.
Arkaim a fost declarat Stonehenge-ul Rusiei.
Fascinant e că se află la aproximativ aceeași latitudine cu Stonehenge.
S-a sugerat că a fost amplasat acolo
în scopuri astronomice și de supraveghere.
Se pare că Arkaim, la un moment dat,
a fost un fel de observator, ceea ce mi se pare fascinant,
asta însemnând că, în lumea întreagă,
strămoșii se ocupau și cu astfel de lucruri,
care ar putea explica această fascinație ancestrală pentru stele.
Felul în care a fost construită structura, rotundă, cu un scuar central ...
... la origine, exista un cerc interior,
înconjurat de un alt cerc la exterior,
mulți asemănând-o cu Mandala budistă ...
... sau o reprezentare miniaturală a Universului.
Arheologii au descoperit că Arkaim a înglobat elemente
care redau nu mai puțin de 18 evenimente astronomice,
cum ar fi solstițiile și echinocțiile,
iar printre ruine a fost descoperită statuia unui bărbat privind către cer.
În plus, la acest mister se adaugă
anomalii bizare ce au fost semnalate în regiune,
care au loc și în zilele noastre,
cum ar fi incoerențe magnetice, lumini și cețuri inexplicabile.
Dacă avem în vedere luminile stranii,
ceața nefirească, anomaliile magnetice, halucinațiile neobișnuite ...
lucruri care li s-au întâmplat oamenilor acolo,
pare a fi vorba de un fel de nod energetic sau vortex ...
care a fost utilizat de extratereștri după ce au construit structura.
Dacă ne uităm la forma structurii Arkaim,
ar fi putut fi platforma unei navete, de pe care să fie lansată.
Chiar ar fi putut fi Arkaim un loc vizitat de extratereștri
în urmă cu mii de ani ?
Astfel s-ar putea explica de ce structurile găsite aici
au fost construite cu o atât de precisă aliniere astronomică ?
Adepții paleoastronauticii spun că da,
sugerând că dovezi palpabile ale unei astfel de vizite
ar putea exista în Munții Ural din imediata apropiere.
Munții Ural sunt foarte vechi
și se întind din nordul Rusiei și până în Sud.
Într-un fel, împart Rusia în două, între Europa și Asia.
Într-adevăr, locuitorii de aici asistă la unele fenomene ciudate.
Zeci de turiști în Munții Ural au raportat sfere de foc ciudate
și navete cu formă de trabuc.
Însă și mai ciudat este ceea ce s-a găsit în pământ.
În 1991, geologii organizează o expediție,
cu speranța că vor identifica filoane aurifere.
În timpul prospecțiunilor de lângă Kozhim și râul Balbanyu,
la 1.000 km Nord de Arkaim,
savanții fac o descoperire neașteptată.
La o adâncime de 9 m,
ei dezgroapă mici bobine și arcuri metalice.
Solul nu fusese atins de zeci de mii de ani.
Zona în care au fost găsite avea o suprafață de zeci de kilometri.
Ca și cum ceva ar fi explodat acum mii de ani,
iar fragmentele s-au împrăștiat peste tot.
Fragmentele metalice, unele fiind de ordinul milimetrilor,
au fost trimise la Academia de Științe din St. Petersburg, pentru analize.
Forma lor duce cu gândul la o tehnică de prelucrare,
mai degrabă decât la minerale de origine naturală.
S-a constatat că fragmentele sunt din tungsten,
un metal folosit la navetele spațiale și rachetele militare,
datorită rezistenței sale la temperaturi înalte.
Aceste arcuri metalice sunt din cupru, dar și din tungsten și molibden,
ambele fiind metale foarte rare.
Avem de-a face cu nanotehnologie.
Privite la microscop, prezintă o structură uniformă.
Singura modalitate prin care le-am putea realiza, chiar și astăzi,
este prin intermediul tehnologiei asistate de calculator,
nu se pot face de mână.
Acestea reprezintă dovezi că cineva a avut o tehnologie
suficient de avansată încât să construiască astfel de circuite
pe care, în mod normal, le întâlnim la semiconductori,
piese de calculator, echipamente avansate tehnologic,
unde se folosesc metale care nu sunt la îndemâna oricui.
Deci, aceste spirale sunt dovezi clare
că a existat o civilizație foarte avansată pe Pământ, în apropierea Arkaim.
Ar fi putut extratereștri să viziteze Uralii în trecut ?
Și dacă da, au lăsat în urmă dovezi ale unei tehnologii avansate ?
Ar fi putut ei ajuta la construirea observatorului preistoric Arkaim,
așa cum susțin adepții paleoastronauticii ?
Posibile indicii suplimentare s-ar putea găsi
prin examinarea unor mărturii mult mai recente
despre vizite nepământene.
A adunat sute de cazuri OZN.
Uniunea Sovietică nu le-a recunoscut public,
însă acum avem informații că au fost adevărate.
Moscova. 17 mai 1967.
Într-o clădire guvernamentală, are loc o întrunire a savanților desemnați
să cerceteze amănunțit semnalările de nave zburătoare neidentificate.
Este primul grup sovietic oficial pentru studierea OZN-urilor,
iar 6 luni mai târziu, la 10 noiembrie,
guvernul îi permite reprezentantului grupului, astronomul Felix Ziegel,
să prezinte rezultatele la Televiziunea de Stat Sovietică.
Felix Ziegel a cerut oamenilor să ia legătura cu grupul, dacă dețin informații.
Acesta a fost un extraordinar pas înainte.
Anterior, nu se știa mai nimic despre o preocupare oficială
și, brusc, apare cineva la televizor și vorbește liber despre subiect,
invitând oamenii să trimită informații.
E inutil să mai spun
că au fost raportate o sumedenie de apariții de OZN-uri,
însă, în scurtă vreme, proiectul a fost marcat de controverse și dezacorduri.
La scurt timp după apariția la TV, autoritățile au dizolvat grupul,
temându-se că ar putea ieși la iveală informații
despre testele militare secrete.
Însă Ziegel a continuat să adune cantități însemnate de informații,
inclusiv declarații ale piloților ruși.
Și-a publicat o parte dintre descoperiri
într-o antologie din 1968, intitulată "Cosmosul locuit".
L-am întâlnit pe Felix Ziegel la Moscova.
Adunase sute de cazuri OZN.
Mi-a spus că aceste obiecte zburătoare
au fost văzute în întreaga Uniune Sovietică.
Unele erau mici, altele mari și rotunde.
Părea a fi tehnologie extraterestră,
întrucât atingeau viteze incredibile, la care omul nu ar fi supraviețuit.
Deși, oficial, autoritățile denunțau cercetarea lui Ziegel,
i-au permis să-și continue munca și chiar să-și revizuiască descoperirile.
Dar de ce ?
Adepții paleoastronauticii sugerează că autoritățile
ar fi fost la curent cu existența unei prezențe extraterestre pe cer
și i-au folosit pe Ziegel și grupul pentru cercetarea OZN
pentru supravegherea acestui fenomen.
Au ieșit la iveală o serie de înregistrări de la Forțele Aeriene și KGB,
demonstrând că, cu precădere în perioada 1950 - 1970,
sovieticii au acordat mare atenție fenomenului OZN.
Savanții sovietici au fost nevoiți să inventeze modalități incredibile
prin care să facă schimb de informații cu colegii din Occident.
Astfel, își ascundeau mesajele printre litere,
în diferite tipuri de corespondență.
De ce ar risca cineva să fie reținut
pentru mesaje codificate trimise oamenilor și savanților
din afara Cortinei de Fier,
dacă nu ar fi sigur că lucrurile despre care scrie sunt adevărate ?
În perioada 1960 - 1970,
interesul autorităților sovietice pentru OZN a rămas secret,
însă lucrurile s-au schimbat după 20 septembrie 1977,
când numeroși locuitori din Petrozavodsk
au raportat că au văzut un obiect luminos plutind pe cer,
deasupra orașului, vreme de mai bine de 5 minute.
O copie a fotografiei originale s-a păstrat și, surprinzător,
OZN-uri similare au fost raportate peste tot în Rusia și Europa de Est,
într-un interval de 4 ore.
La scurt timp după acest eveniment OZN,
URSS înființa, în cadrul Academiei Ruse de Științe, "comisia OZN".
În 1984, general-maiorul Pavel Popovich,
al optulea om care a ajuns în spațiu,
a fost numit la conducerea acestei echipe de investigații.
Pavel Popovich a obținut o mulțime de informații,
inclusiv dosarele KGB despre OZN-uri, 124 de pagini, în 1992.
A declarat că știa despre existența a 3 baze subacvatice
operaționale ale extratereștrilor.
Ar trebui să acordăm atenție acestui om.
A avut două întâlniri de gradul 3, una foarte importantă în 1978,
când zbura înapoi din America în Rusia.
A văzut o navă triunghiulară enormă ...
cât un teren de fotbal sau chiar mai mare,
care se deplasa cu o viteză considerabilă.
Adică a depășit cu ușurință avionul comercial pilotat de Popovich.
Și apropo, nu a fost singurul care a văzut acea navă.
A discutat cu mulți dintre pasageri,
majoritatea erau academicieni ce se întorceau de la o conferință,
mulți dintre ei văzuseră nava.
Chiar a avut general-maiorul Pavel Popovich
o întâlnire cu o navă extraterestră ?
Și chiar să fi găsit dovezi despre baze extraterestre subacvatice
în dosarele secrete ale KGB ?
Adepții paleoastronauticii spun că da,
sugerând că dovezi și mai clare pot fi găsite
într-un orășel de munte din estul Rusiei ...
resturile unui OZN prăbușit.
Oamenii au văzut acest obiect ce zbura încet, la mică altitudine.
A căzut ca un bolovan.
Nu era de origine pământeană.
Unul dintre cei mai decorați piloți de încercare din istoria Rusiei
este o femeie, Marina Popovich,
soția cosmonautului Pavel Popovich.
Marina a stabilit peste 100 de recorduri
în perioada în care a activat în Forțele Aeriene Sovietice,
inclusiv acela de a fi prima femeie care a depășit viteza sunetului.
Ca și soțul ei, și ea a avut întâlniri de gradul 3.
În 2003, Marina a publicat o carte,
în care dezvăluie întâlnirile sale cu OZN-urile.
De asemenea, menționează alte mii de experiențe similare
trăite de piloții militari sau civili.
A vorbit despre ele la toate întrunirile la care a participat peste tot în lume ...
cum ar fi povestea unui pilot de vânătoare
care a cerut permisiunea să deschidă focul
asupra unei nave neidentificate în formă de disc.
Brusc, s-a ivit un disc uriaș ...
... ei doreau să tragă în el, el a spus că nu ...
... nu voi trage pentru că nu reprezintă un pericol ...
M-au trimis pe mine să-l interceptez ...
S-a jucat cu mine ca șoarecele cu pisica.
Marina Popovich este unul dintre cei mai faimoși aviatori din istorie.
A ocupat o poziție care i-a permis să afle ceea ce știe,
a fost o persoană cu relații.
A vorbit despre aproximativ 3.000 de cazuri OZN
care au avut loc în URSS de-a lungul anilor,
ceea ce, dacă luăm în considerare faptul că noi nu știam mai nimic
despre cazuistica OZN din fosta URSS,
reprezintă un număr important.
Se acordă o atenție specială întâlnirilor avute de piloți,
întrucât ei sunt capabili să aprecieze distanțele,
vitezele, altitudinea, la un alt nivel față de o persoană obișnuită.
Iar Marina Popovich și-a dat silința
să adune toate aceste povești ale piloților.
De remarcat în mod special la afirmațiile Marinei Popovich
este faptul că a aflat de la sursele sale
că sovieticii dețin resturile a nu mai puțin de 5 OZN-uri prăbușite.
Chiar au întâlnit Marina și Pavel Popovich,
laolaltă cu alți piloți sovietici, nave extraterestre ?
Dacă da, ar putea exista mult mai multe întâlniri
consemnate de autoritățile ruse,
care încă nu au fost dezvăluite publicului ?
Dalnegorsk, Rusia. 29 ianuarie 1986.
Imediat după ora 20:00,
zeci de oameni din acest orășel minier din estul Rusiei
văd o sferă roșie ce se deplasa lent peste un munte din apropiere.
A părut că încetinește, apoi s-a prăbușit pe panta muntelui.
Mulți au raportat că a avut loc un incendiu
vreme de mai bine de o oră după prăbușire.
Sfera zboară peste Munții Izvestkovaya, apoi ia foc.
A fost o explozie,
iar oamenii au vrut să vadă ce s-a întâmplat,
am citit declarații incredibile ale martorilor.
Datorită numărului mare de martori,
incidentul a devenit cunoscut drept "Roswell-ul rusesc".
La fel ca și la Roswell,
au fost recuperate dovezi fizice de la locul prăbușirii,
dovedind că ceva chiar s-a prăbușit.
Unii localnici și investigatori locali au mers la locul cu pricina,
unde au găsit resturi foarte interesante.
Deși autoritățile au catalogat evenimentul ca fiind un meteorit,
analiza microscopică a resturilor a oferit rezultate neobișnuite.
Mostrele conțineau o țesătură complexă din fibre metalice,
iar structura moleculară a metalului
părea că se schimbă când era expus la căldură.
Când au topit și supus metalul la o analiză spectrală,
aurul, argintul și alte metale dispăruseră.
În schimb, erau prezente titaniu și molibden.
Deci, vorbim de un aliaj care se preschimba în alt aliaj.
Un lucru extrem de bizar.
Cred că erau resturi ale unei structuri nanotehnologice,
care sigur nu era de origine pământeană.
Ulterior, mostrele au fost analizate
de o serie de instituții științifice sovietice,
iar o parte dintre ele au concluzionat că o asemenea tehnologie
încă nu există pe Pământ.
După evenimentul Dalnegorsk au existat o serie de alte observări
exact în aceeași zonă.
Unii oameni ar fi văzut un obiect ce ar fi aterizat
chiar la locul prăbușirii.
S-ar putea ca obiectul prăbușit la Dalnegorsk,
în prezența a sute de oameni,
chiar să fi fost o navă extraterestră ?
Ar putea dovezile fizice adunate să fie o dovadă incontestabilă
a faptului că ființe nepământene vizitează Pământul ... de mii de ani ?
Adepții paleoastronauticii spun că da
și cred că rușii au intrat în contact cu extratereștri
nu doar aici, pe Pământ ... ci și în spațiu.
Susțin că au văzut 7 ființe angelice
ce însoțeau naveta lor spațială.
Indiferent la ce au asistat, a fost ceva real.
Stația Spațială Salyut 7. 12 iulie 1984.
Cosmonauții Oleg Atkov, Leonid Kizim și Vladimir Solovyov
încep ziua 156 din cele 237 de zile de stat
la bordul stației rusești de cercetări.
Până în prezent, totul s-a desfășurat conform planului,
însă în acea zi, cosmonauți au asistat la un eveniment remarcabil.
În 1984, cosmonauții sovietici de pe Salyut 7
au văzut o ciudată luminiscență portocalie în jurul stației spațiale.
La prima vedere, s-au gândit că e o scurgere de gaz,
însă întreaga stație era înconjurată de acest nor portocaliu,
iar în vreme ce se uitau la el, norul a început să prindă formă.
Deodată, toți au fost orbiți de această lumină portocalie.
Când și-au recăpătat vederea, au privit prin hublourile stației
și au rămas perplecși de ceea ce au văzut.
Ei susțin că au văzut 7 făpturi angelice,
care au însoțit stația spațială vreme de 10 minute.
Cosmonauții le-au descris ca fiind creaturi uriașe, înaripate,
cu o înălțime de 24 m,
care păreau să aibă nimburi strălucitoare.
Autoritățile au considerat incidentul ca fiind o halucinație în grup,
generată de lipsa oxigenului și fluctuațiile de presiune.
În aceeași vară, alți 3 cosmonauți s-au alăturat echipei Salyut 7,
toți 6, încă o dată, asistând la apariția ființelor înaripate.
Cum ar putea toți acești cosmonauți să aibă aceeași halucinație ?
Eu am impresia că nu a fost o halucinație,
că indiferent la ce au asistat ei ... a fost real, a fost acolo.
Îngeri ?
Extratereștri ?
Habar n-am, însă ...
când ne uităm la caracterul recurent al făpturilor înaripate în istoria umană,
din punct de vedere religios, cultural, mitologic ...
vorbim despre ceva real ?
Acești îngeri, care tot apar, sunt, de fapt, entități extraterestre ?
Ar putea ființele înaripate văzute de echipajul Salyut 7,
într-adevăr, să fi fost extratereștri ?
Adepții paleoastronauticii spun că da,
susținând că apariții similare au fost raportate de mulți cosmonauți ruși.
Cosmonauții sovietici sunt în dificultate când vine vorba de spus adevărul,
întrucât, deși ei erau în prim-planul programului spațial sovietic,
a existat mereu un obiectiv secret al programului spațial,
respectiv acela de a dovedi
capabilitatea rachetelor balistice intercontinentale.
Ca urmare, cosmonauții au fost nevoiți să ascundă publicului larg
acele părți ale misiunilor care erau secrete
și țineau de securitatea națională,
ceea ce face toate aceste lucruri și mai interesante
atunci când noi încercăm să stabilim ce au văzut ei când vorbesc
despre lucruri anormale pe care le-au întâlnit în spațiu.
Trebuie să înțelegem că mulți cosmonauți,
chiar dacă au asistat la lucruri bizare în spațiu,
sunt extrem de reținuți în a vorbi public despre ele,
temându-se să nu fie trecuți în rezervă pe motiv de demență.
Însă e adevărat, unii dintre cosmonauții ruși și sovietici
au avut experiențe foarte ciudate în spațiu.
Ar putea întâlnirile bizare raportate de cosmonauții și piloții ruși
să aibă legătură cu artefactele descoperite în Urali și Dalnegorsk ?
Adepții paleoastronauticii cred că răspunsul ar putea fi găsit
prin examinarea nu doar a ceea ce cosmonauții au văzut în spațiu ...
... ci și a ceea ce au auzit.
Încă de când Yuri Gagarin a devenit primul om ajuns în spațiu, în 1961,
atât rușii, cât și alți astronauți din întreaga lume,
au avut vedenii și experiențe în spațiu care sfidează orice explicație.
Probabil cel mai ciudat incident este cel cunoscut drept "șoapta spațială".
Este vorba despre un cosmonaut anonim, denumit "Cosmonautul X",
care a vorbit despre o experiență
pe care el și un coleg au avut-o când se aflau pe orbită.
Cosmonautul a afirmat că a auzit pe cineva vorbindu-i în minte.
Se pare că ambii cosmonauți au auzit aceleași șoapte,
un fel de mesaj telepatic.
Acest murmur cosmic spunea că "ei" erau strămoșii cosmonautului,
dintr-un trecut foarte îndepărtat.
"Ei" i-au spus lucruri despre propria familie din Urali,
pe care nimeni nu avea cum să le știe.
De asemenea, i-au spus că ar trebui să se întoarcă pe Pământ,
pentru că Rusia nu era pregătită pentru ce încerca să facă.
Ceva de genul, "întorceți-vă acasă"
"și pregătiți-vă mai bine."
Au fost mai mulți cosmonauți.
Unii dintre ei nu au raportat incidentul,
de teamă să nu fie excluși din programul spațial,
însă au discutat între ei, aflând că li s-a întâmplat tuturor,
în diferite navete spațiale.
Cum e posibil ca atât de mulți cosmonauți ruși
să audă aceeași voce misterioasă în timpul misiunilor spațiale ?
Ce a fost această voce celestă care încerca să comunice ?
Adepții paleoastronauticii cred că este un alt exemplu
despre activitatea extraterestră
care abia acum începe să fie dezvăluită.
Cu toată această secretomanie din Rusia,
toate aceste lucrurile noi pe care le aflăm
par să indice că suntem abia la începutul drumului
în ceea ce privește aceste vizite extraterestre,
care au avut loc peste tot în lume.
Există o bogăție de informații în fosta URSS,
iar pe măsură ce occidentalii află lucruri noi
despre evenimentele și aparițiile din Rusia, uimirea crește.
Dacă am avea acces la unele dosare rusești despre extratereștri,
am putea găsi răspunsuri la unele întrebări pe care le avem,
pentru că s-ar putea întâmpla ca unele dintre aceste povești
să le confirme pe cele pe care deja le cunoaștem.
Dacă astfel s-ar întâmpla, concluzia ar fi una singură :
toți am fost vizitați de aceeași vizitatori.
Se află în Rusia dovada finală că extratereștri au vizitat Pământul ?
E posibil ca astfel de informații să fi fost ascunse în mod deliberat ?
Și dacă da ...
s-ar putea ca cea mai convingătoare dovadă
să fie, încă, ținută sub cheie ?
Poate că, pe măsură ce tot mai multe dosare secrete rusești devin publice,
vom descoperi că, ascuns în interiorul acestei arhive uriașe,
se găsește adevărul despre originile noastre extraterestre.